Euroviisuh-lávlumkišto 2025

[thumb|Ive 2025 Euroviisui vyeittee [Johannes Pietsch|JJ já Euroviisui pookaal]]
**Euroviisuh-lávlumkišto 2025** lâi 69. kerdi, ko lávlumkišto uárnejui. Kišto uárnejui Sveeici Baselist tondiet ko Sveeici ovdâsteijee Nemo vuoitij ive 2024 kišto, ko sun finnij finalist 591 čyegisid pitástis *[[The Code (Nemo pittá)|The code]]*. Kišto uárnejii Euroop almosradiounion (EBU) já Sveeici almosradiofinnodâh SRG SSR.

Semifinaleh uárnejuvvojii vyesimáánu 13. peeivi já 15. peeivi 2025. Fiinaal uárnejui vyesimáánu 17. peeivi 2025. Ive 2025 lâi kuálmád kerdi, ko Euroviisuh uárnejuvvojii Sveeicist. Euroviisuh uárnejuvvojii Luganost ive 1956 já Lausannest ive 1989. 

Nuorttâriijkâ ovdâsteijee JJ finnij finalist 436 čyegisid pitástis *[[Wasted Love]]* já vuoitij kišto. Sun finnij aalmugijkoskâsijn áámmátraađijn 258 čyegisid já telejienâstmist 178 čyegisid.

## Tábáhtussajeh

[{
	"type":"Feature",
	"geometry":{"type":"Point","coordinates":[7.618611, 47.539722]},
	"properties":{"title":"St. Jakobshalle","marker-symbol":"stadium","marker-color":"#f00","marker-size":"large"}
},{
	"type":"ExternalData",
	"service":"geoshape","ids":"Q2318930",
	"properties":{"title":"St. Jakobshalle","fill":"#f00","stroke":"#f00"}
},{
	"type":"Feature",
	"geometry":{"type":"Point","coordinates":[7.5991, 47.5653]},
	"properties":{"title":"Euroviisuh-sijdâ","marker-symbol":"-number","marker-color":"#00f"}
},{
	"type":"ExternalData",
	"service":"geoshape","ids":"Q122829008",
	"properties":{"title":"Basel messu- já kongreskuávdáš","fill":"#f00","stroke":"#f00"}
},{
	"type":"Feature",
	"geometry":{"type":"Point","coordinates":[7.6001, 47.5637]},
	"properties":{"title":"EuroClub já Café","marker-symbol":"-number","marker-color":"#00f"}
},{
	"type":"ExternalData",
	"service":"geoshape","ids":"Q122829008",
	"properties":{"title":"Basel messu- já kongreskuávdáš","fill":"#f00","stroke":"#f00"}
},{
	"type":"Feature",
	"geometry":{"type":"Point","coordinates":[7.6203, 47.5417]},
	"properties":{"title":"Arena plus","marker-symbol":"stadium","marker-color":"#00f"}
},{
	"type":"ExternalData",
	"service":"geoshape","ids":"Q190010",
	"properties":{"title":"St. Jakob-Park","fill":"#f00","stroke":"#f00"}
},{
	"type":"Feature",
	"geometry":{"type":"Point","coordinates":[7.5884, 47.5526]},
	"properties":{"title":"Euroviisuh-káátu","marker-symbol":"-number","marker-color":"#00f"}
},{
	"type":"ExternalData",
	"service":"geoshape","ids":"Q20617246",
	"properties":{"title":"Steinenvorstadt","fill":"#f00","stroke":"#f00"}
},{
	"type":"Feature",
	"geometry":{"type":"Point","coordinates":[7.5895, 47.5546]},
	"properties":{"title":"Euroviisuh-tori","marker-symbol":"-number","marker-color":"#00f"}
},{
	"type":"ExternalData",
	"service":"geoshape","ids":"Q261083",
	"properties":{"title":"Barfüsserplatz","fill":"#f00","stroke":"#f00"}
}]

[thumb|Sveeici stuárráámuu jyelgipállustadionist [St. Jakob-Parkist puovtij keččâđ ive 2025 Euroviisui fiinaal vyesimáánu 17. peeivi 2025.]]
Ive 2025 Euroviisuin lijjii maaŋgah tábáhtussajeh: St. Jakobshalle, St. Jakob-Park, Steinenvorstadt, Barfüsserplatz já Basel messu- já kongreskuávdáš. Euroviisui uáivitábáhtussaijeen lâi čohčâmáánu 26. peeivi 1976 lekkum maaŋgâtooimâareena St. Jakobshalle. Areena ij lah Baselist, pic lii het-het Basel já Münchenstein rääji nubebeln. Maaŋgâtooimâareenast čäähih 12&nbsp;400 olmožid, já tobbeen uárnejuvvojeh ei. valastâllâmtábáhtusah já konserteh.

St. Jakobshalle lasseen lâi máhđulâš keččâđ Euroviisui fiinaal Sveeici stuárráámuu jyelgipállustadion St. Jakob-Park stuorrâ elektronlij vielgiskággái peht. 36&nbsp;000 olmožid čäähih stadionân, kost uárnejui *Arena plus* -tábáhtus. Tábáhtusân kullii 90 minuttid pištee ovdâkonsert já ive 2025 Euroviisui fiinaal keččâm vyesimáánu 17. peeivi. Ovdâkonsertist lávdástii Sveeici ive 2011 euroviisuovdâsteijee Anna Rossinelli, Kroatia ive 2024 euroviisuovdâsteijee Baby Lasagna já sveiccilâš muusikpyevtitteijee DJ Antoine. Konsert maŋa aalgij ive 2025 Euroviisui fiinaal.

## Formaat
[pienoiskuva|Ive 2025 Euroviisui lyevi maaŋgâtooimâareenast [St. Jakobshallest]]
### Jođetteijeeh já čielgejeijeeh
Ive 2025 jođetteijei noomah piäijojii almosin uđđâivemáánu 20. peeivi 2025. Baselist kišto semifinalij jođetteijen láin sveiccilâš-ovtâstumstaatâlâš komikkár Hazel Brugger já Sveeici ive 1991 Euroviisui ovdâsteijee Sandra Studer. Suoi jođettáin finalist-uv, mut talle kuálmádin jođetteijen lâi sveiccilâš-italialâš TV-läiđejeijee Michelle Hunziker. St. Jakob-Park -stadionist jođetteijen láin ovdâkonsert já fiinaal ääigi sveicciliih TV-läiđejeijeeh Mélanie Freymond já Sven Epiney. Suoi meiddei almottáin čuággáid, maid Sveicci adelij fiinaal artistáid.


File:ESC25_ladies_Michelle_Hunziker(cropped).jpg|Michelle Hunziker
File:Hazel Brugger.jpg|Hazel Brugger
File:ESC25_ladies_(cropped).jpg|Sandra Studer
File:Sven-Epiney-Moderator-Copyright-Foto-by-Foto-Monica-Boirar-aka-Monica-Beurer.jpg|Sven Epiney


Ive 2025 Euroviisuh-lávlumkišto selvâttui meiddei anarâš- já tavesämikielân tego kyevti ovdebáá-uv ive. Anarâškielân selvâttij Heli Huovinen já tavesämikielân Aslak Paltto. Suoi selvâttáin kišto Pasilast Helsigist.

### Juávhoid jyehim semifinalij várás
Uásálisteh juáhhojii viiđâ juávkun uđđâivemáánu 27. peeivi 2025. Jyehim vuáđudui ovdebij iivij jienâstmáid. Ranska, Saksa, Italia, Espanja, Ovtâstum kunâgâskodde já oovdeb ive vyeittee Sveicci pessii njuolgist finalân.

### Postâkoortah

*  – Basel, Basel-Stadt
*  – Betlis, Sankt Gallen
*  – Bern, Bern
*  – Zürich, Zürich
*  – Jungfraujoch, Valais já Bern
*  – Basel, Basel-Stadt
*  – Luzern, Luzern
*  – Geneve, Geneve
*  – CERN, Meyrin, Geneve kanton
*  – Rapperswil, Sankt Gallen
*  – Morcote, Ticino
*  – Basel, Basel-Stadt
*  – Peccia, Ticino
*  – Zermatt, Valais
*  – Basel, Basel-Stadt
*  – Zürich, Zürich kanton
*  – Basel, Basel-Stadt
*  – Rugisbalm, Nidwalden
*  – Le Noirmont, Jura
*  – Zürich, Zürich kanton
*  – Emmental, Bern kanton
*  – Zermatt, Valais
*  – Lavaux, Vaud
*  – Laax, Graubünden
*  – Ascona, Ticino
*  – Magglingen, Bern kanton
*  – Basel, Basel-Stadt
*  – Bruzella, Ticino
*  – Vaz/Obervaz, Graubünden
*  – Alp Raguta, Graubünden
*  – Appenzell, Appenzell Innerrhoden
*  – Basel, Basel-Stadt
*  – Egnach, Thurgau
*  – Gruyères, Fribourg
*  – Riburg, Aargau
*  – Basel, Basel-Stadt
*  – Filisur, Graubünden

## Uásálisteeh
thumb|
[thumb|left|[Nina Žižić já Who See láávdástmin ive 2013 Euroviisuin Malmöst, Ruotâst]]
[thumb|left|[Puola ovdâsteijee Justyna Steczkowska ive 2025]]
Kiišton uásálistii ohtsis 37 staattâd. Montenegro maacâi kyevti ive puudâ maŋa. Ive 2024 uásálistein Moldova lâi áinoo, mii ij lamaš fáárust ive 2025 kištoost. Moldova lâi algâaalgâst almottâm, ete tot uásálist ive 2025 kiišton, mut uđđâivemáánu 22. peeivi 2025 staatâ almosradiofinnodâh TeleRadio-Moldova almottij, ete ij uásálist.

### Artisteh, kiäh lijjii ovdil uásálistám Euroviisuid
Ive 2025 Euroviisuh-lávlumkišto ovdâsteijein kyehti láin ovdil uásálistám Euroviisuid: Montenegro lávloo Nina Žižić já Puola lávloo Justyna Steczkowska. Žižić uásálistij ive 2013 Euroviisuid oovtâst muusikjuávhoin Who See, já Steczkowska ovdâstij Puola ive 1995 Euroviisuin.

## Semifinaleh
Uásálisteh juáhhojii kyevti semifinalân uđđâivemáánu 28. peeivi 2025 Basel taaiđâmuseost.

### Semifiinaal 1
Vuossâmuš semifiinaal uárnejui vyesimáánu 13. peeivi 2025, já toos uásálistii vittnubáloh enâmid. Italia, Espanja, Sveicci já enâmeh, main ij lamaš ovdâsteijee kištoost, jienâstii taan semifinalist. Enâmeh, moh lijjii love pyeremuu juávhust semifinalist, uásálistii finalân vyesimáánu 17. peeivi 2025. Love čoođâmannee enâmid almottuvvojii sätioornigist. Puoh semifinalist adelum jienah lijjii keččei jienah.

Lopâlâš lávdástâllâmoornig almostittui njuhčâmáánu 27. peeivi 2025. Veikkâ Italia, Espanja já Sveicci pessii njuolgist finalân, toh-uv lávdástii vuossâmuu semifiinaal ääigi, Italia Eestieennâm maŋa, Espanja Belgia maŋa já Sveicci Kroatia maŋa.

### Semifiinaal 2
Nubbe semifiinaal uárnejui vyesimáánu 15. peeivi 2025, já toos uásálistii kuttnubáloh enâmid. Ovtâstum kunâgâskodde, Saksa, Ranska já enâmeh, main ij lamaš ovdâsteijee kištoost, jienâstii taan semifinalist. Enâmeh, moh lijjii love pyeremuu juávhust semifinalist, uásálistii finalân vyesimáánu 17. peeivi 2025. Love čoođâmannee enâmid almottuvvojii sätioornigist. Puoh semifinalist adelum jienah lijjii keččei jienah.

Lopâlâš lávdástâllâmoornig almostittui njuhčâmáánu 27. peeivi 2025. Veikkâ Ovtâstum kunâgâskodde, Saksa já Ranska pessii njuolgist finalân, toh-uv lávdástii nube semifiinaal ääigi, Ovtâstum kunâgâskodde Nuorttâriijkâ maŋa, Saksa Georgia maŋa já Ranska Israel maŋa.

## Fiinaal
Fiinaal uárnejui vyesimáánu 17. peeivi 2025. Tastko Sveicci vuoitij ive 2024 Euroviisuid, tot peesâi automaatlávt ive 2025 finalân nuuvtko Euroviisui vittâ stuárráámuu ruttâdemeennâm ađai Espanja, Italia, Ranska, Ovtâstum kunâgâskodde já Saksa. Finalân uásálistii tai lasseen enâmeh, moh lijjii love pyeremuu juávhust vuossâmuu semifinalist já nube semifinalist. 

Nuorttâriijkâ vuoitij Euroviisuid 2025. JJ, jieijâs noomâ mield Johannes Pietsch, lávlum pittá *[[Wasted Love]]* uážui ohtsis 436 čyegisid. Wasted Love finnij tievâ čuággáid käävci eennâm tuámárijn: Belgiast, Suomâst, Saksaast, Irlandist, Latviast, Vuáládâhenâmijn, Taažâst já Ruotâst. Ton čuággáin 258 pottii áámmátraađijn já 178 čyegisid keččein. Tievâ keččeečuággáid tot ij kuittâg finnim oovtâgin enâmist.

Majemustáá Nuorttâriijkâ lâi vuáittám Euroviisuid Kööbenhamânist ive 2014, ko artist Conchita Wurst, jieijâs noomâ mield Tom Neuwirth, vuoitij taid pittáin *[[Rise Like a Phoenix]]*.

Israel lâi kuhháá njunošist kištoi ovdándijn mut táppái loopâst Nuorttâriijkân já finnij 357 čyegisid. Kuálmádin poođij Eestieennâm lavluu *[[Espresso macchiato (laavlâ)|Espresso macchiato]]*, mii finnij 356 čyegisid. Taam pitá láávlui Toomy Cash.

Čuággái rekinistem ovdánij tuohu teehi, ige raađijn orroom lemin ohtsâš linjá. Áinoo ovdâsteijee äšši lâi tot, et áámmátliih lijkkojii enâmustáá balladáid. Áámmáträäđih jienâstii vuosmužžân Nuorttâvääldi (258 čyegisid). Sveicci poođij nubben taan jienâstmist (214 čyegisid) já Ranska kuálmádin (180 čyegisid). Keččei adelem jienah iäránii čuuvtij áámmátraađij adelem jienâin. Ovdâmerkkân Stuorrâ-Britannia já Sveeici ovdâsteijeeh iävá uážžum oovtâgin čuággá.

### Raađij čuággái almottem finalist
Jyehi uásálistee staatâst lâi jieijâs rääđi, mii meridij mon staatân rääđi juáhá jieškođe-uv čyegismere (1, 2, 3, 4, 5, 6, 7, 8, 10 já 12). Jyehi rääđist lâi jieijâs tieđetteijee, kote almottij čuággáid. 

## Suomâ ive 2025 Euroviisuh-lávlumkištoost
Suomâst lâi ive 2025 Euroviisuh-lávlumkištoost stuorrâ rooli. Erika Vikman já Ruotâ ovdâsteijee KAJ lasseen syemmilâš puovtâdeijee Johannes Naukkarinen raahtij Eestieennâm lavluu, já syemmiliih lijjii fáárust meid Nuorttâriijkâ já Kypros lavlui rähtimist. Nuorttâriijkâ JJ pihtâseh lijjii syemmilii Teemu Muurimäki vuáváámeh, já lávdástâllâm visuaallii peeleest lâi syemmilâš Ari Levelä pargoost.

## Fáádást eres soojijn

* Euroviisui turkoos lätteeráánu Yle Areenast
* Euroviisuh 2025 vuossâmuš semifiinaal 13.5. Yle Areenast (sämikielâg čielgim)
* Euroviisuh 2025 nubbe semifiinaal 15.5. Yle Areenast (sämikielâg čielgim)
* Euroviisuh 2025 fiinaal 17.5. Yle Areenast (sämikielâg čielgim)

## Käldeeh